recursal/SuperWikiNEXT-32B huggingface dataset:
**GQ** (նախկինում՝ **Gentlemen's Quarterly**), միջազգային տղամարդկանց ամսագիր է, հիմնված Նյու Յորքում։ Ամսագիրը կենտրոնացած է նորաձևության, ոճի և մշակույթի վրա։ Ամսագիրը պարունակում է նաև հոդվածներ սննդի, ֆիլմերի, ֆիթնեսի, երաժշտության, ճանապարհորդության, սպորտի, տեխնոլոգիայի և գրքերի մասին։

Պատմություն
-----------

GQ–ն ստեղծվել է 1931 թվականին, սակայն ***Apparel Arts*** անվան ներքո։ Ինը համարներ ստեղծելուց հետո ամսագրի լոգոն փոխվեց և այն դարձավ Gentlemen's Quarterly և թողարկվում էր երեք ամիսը մեկ։ Շուտով Gentlemen's Quarterly–ն վերափոխվեց GQ–ի 1967 թվականին և սկսեց արտադրել ամիսը մեկ անգամ։ 1980 թվականին Condé Nast ընկերությունը գնեց ամսագիրը և փոխեց դրա թեման՝ վերափոխելով այն նորաևության ամսագրի։ Ներկայիս գլխավոր խմբագիրը՝ Ջիմ Նելսոնը, զբաղեցրել է իր պաշտոնը 2003 թվականի փետրվարին։ Նրա շնորհիվ ամսագիրը դարձավ ավելի հայտնի և գրավիչ ընթերցողների համար։

Ամսագիրը տարբեր երկրներում
--------------------------

GQ–ն տպագրվում է Ավստրալիայում, Բրազիլիայում, Կանադայում, Չինաստանում, Ֆրանսիայում, Գերմանիայում, Հնդկաստանում, Իտալիայում, Ճապոնիայում, Լատինական Ամերիկայում, Մեքսիկայում, Պորտուգալիայում, Ռումինիայում, Ռուսաստանում, Հարավային Աֆրիկայում, Հարավային Կորեայում, Իսպանիայում, Թայվանում, Թայլանդում, Թուրքիայում, Միացյալ Թագավորությունում և ԱՄՆ–ում։

Ընթերցողների 73 տոկոսը տղամարդ է, և նրանցից 63 տոկոսը միայնակ։

Ծանոթագրություններ
------------------

1. ↑  The ISSN portal — Paris: ISSN International Centre, 2005. — ISSN 0016-6979
2. 1 2 3  Sterlacci Francesca, Arbuckle, Joanne (2009)։ *The A to Z of the Fashion Industry*։ Lanham, MD: Scarecrow Press։ էջ 101։ ISBN 0810870460։ Վերցված է 2013 թ․ հուլիսի 16
**Ալեքսանդր Ռուդոլֆովիչ Նաումով** (ռուս.՝ Александр Рудольфович Наумов, նոյեմբերի 30, 1966(1966-11-30), Բույ, Կոստրոմայի մարզ, ՌԽՖՍՀ, ԽՍՀՄ), ռուս քիմիկոս, քիմիական գիտությունների թեկնածու, 2014 թվականի հուլիսի 16-ից Կոստրոմայի Նիկոլայ Նեկրասովի անվան պետական համալսարանի ռեկտոր։

Կենսագրություն
--------------

Ալեքսանդր Նաումովը ծնվել է Կոստրոմայի մարզի Բույ քաղաքում։ 1988 թվականին ավարտել է Լենինգրադի Ալեքսանդր Հերցենի անվան պետական մանկավարժական ինստիտուտը քիմիկոսի մասնագիտությամբ։ Նույն թվականին սկսել է աշխատել Կոստրոմայի Նիկոլայ Նեկրասովի անվան մանկավարժական ինստիտուտում։ 1999-2003 թվականներին գլխավորել է համալսարանի գիտակազմակերպչական բաժինը։ 2003 թվականի օգոստոսից զբաղեցրել է գիտահետազոտական գործունեության ղեկավարի պաշտոնը։ 2014 թվականի հունիսին ընտրվել է Կոստրոմայի Նիկոլայ Նեկրասովի անվան պետական համալսարանի ռեկտորի պաշտոնում։

Պարգևներ
--------

* «Ընդհանուր և մասնագիտական կրթության նախարարության պատվավոր դիպլոմ» (2003)
* «Ռուսաստանի Դաշնության բարձրագույն մասնագիտական կրթության պատվավոր գործիչ» կրծքանշան (2008)

Հրապարակումներ
--------------

Ալեքսանդր Նաումովը հեղինակ է ավելի քան 150 գիտական և ուսումնամեթոդական հրապարակումների, որոնք վերաբերում են համալսարանական կրթությանը, տարածաշրջային զարգացմանը, կրթության մեջ տեղեկատվական տեխնոլոգիաներին, մետաղների ու համաձուլվածքների էլեկտրոքիմիական֊ջերմային մշակմանը։

Ծանոթագրություններ
------------------

1. ↑  Կոստրոմայի պետական համալսարանի ռեկտորի պաշտոնում ընտրվել է քիմիական գիտությունների թեկնածու Ալեքսանդր Նաումովը։ Archived 2016-03-04 at the Wayback Machine. (ռուս.)

Արտաքին հղումներ
----------------

* «Տեղեկություն թեկնածու Ալեքսանդր Նաումովի մասին» (PDF)։ *Կոստրոմայի Նիկոլայ Նեկրասովրի անվան պետական համալսարանի ռեկտորի ընտրություններ*։ Նիկոլայ Նեկրասովրի անվան պետական համալսարան։ 2014-06-03։ Վերցված է 2014-06-19
**Ալեքսանդր Իվանովիչ Բուսիգին** (ռուս.՝ Александр Иванович Бусыгин, 1900, Դոնի Ռոստով, Դոնի զորքի մարզ, Ռուսական կայսրություն - 1941, Սմոլենսկի մարզ, ՌԽՖՍՀ, ԽՍՀՄ), խորհրդային ռուս արձակագիր, ակնարկագիր, «На подъёме» հյուսիսկովկասյան ամսագրի գլխավոր խմբագիր, Ռուսաստանի քաղաքացիական և Երկրորդ համաշխարհային պատերազմների մասնակից։

Կենսագրություն
--------------

Ալեքսանդր Բուսիգինը ծնվել է 1900 թվականին Դոնի Ռոստովում՝ աշխատավորի ընտանիքում։ 1915-1924 թվականներին աշխատել է Վլադիկավկազի երկաթուղային ճանապարհների արհեստանոցներում։ Ռուսաստանի քաղաքացիական պատերազմի ժամանակ եղել է զրահագնացքի զինվոր։ Պատերազմի ավարտից հետո վերադարձել է արհեստանոցներ։ Հետագայում զբաղվել է լրագրությամբ և գրական աշխատանքով, նախ եղել է աշխատանքային թղթակից, ապա՝ «Սովետսկի Յուգ» թերթի խմբագրության գրական աշխատակից։ Բուսիգինը իր առաջին ակնարկներն ու կարճ պատմությունները հրատարակել է 1923 թվականին։

Բուսիգինը եղել է Դոնի Ռոստովում և Հյուսիսային Կովկասում Պրոլետարական գրողների հյուսիսկովկասյան ասոցիացիայի կազմակերպիչներից մեկը (СКАПП), որի շրջանակներում համագործակցել է Վլադիմիր Կիրշոնի, Միխայիլ Շոլոխովի, Ալեքսանդր Ֆադեևի, Վլադիմիր Ստավսկու հետ։ 1924-1926 թվականներին լույս են տեսել Բուսիգինի «Երկուսը», «Վրեժ լուծեց», «Կրեմնյովկա ավան» պատմվածքները։ 1920-ական թվականների կեսերից եղել է «На подъёме» հյուսիսկովկասյան ամսագրի գլխավոր խմբագիրը։ Եղել է Միխայել Շոլոխովի մտերիմ ընկերը։

Բուսիգինը եղել է 1934 թվականի օգոստոսին կայացած Խորհրդային գրողների համամիութենական համագումարի պատվիրակ։

1928 թվականին «Մոսկվայի աշխատավոր» հրատարակչությունը հրատարակել է «Պողպատը թրծվել է» գիրքը։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) գործողություններից առաջ Բուսիգինն աշխատել է «Բեսերգենևների ընտանիքը» վեպի վրա, սակայն չի ավարտել այն։ Գրականագետների խմբի և բանակային թերթի խմբագրության կազմի հետ մեկնել է Արևմտյան ռազմաճակատ, եղել «К победе» ռազմական թերթի թղթակից, մարտնչել է Սմոլենսկի անտառներում։ 1941 թվականի հոկտեմբերին ճակատամարտում լրջորեն վնասվել են նրա երկու ոտքերը, սակայն իր մեջ ուժ է գտել սողալով հասնել մինչև գնդացիրը, որի հաշվարկը ոչնչացրել էր հակառակորդի ականը և, փակելով ընկերների նահանջը, մինչև վերջին փամփուշտը կրակել է միայնակ։

Հիշատակ
-------

Ռոստովի լոկոմոտիվների վերականգնման գործարանի մուտքի մոտ տեղադրվել է հուշատախտակ.

|  |  |  |
| --- | --- | --- |
|  | 1915-1924 թվականներին այստեղ է աշխատել գրող Ալեքսանդր Բուսիգինը, որը հերոսաբար զոհվել է 1941 թվականի հոկտեմբերին հայրենիքի համար մղվող մարտերում։ |  |

Ծանոթագրություններ
------------------

1. ↑  House Kommersant Publishing (1968 թ․ փետրվարի 17)։ *Ogoniok* (ռուսերեն)։ Kommersant Publishing House (չաշխատող հղում)
2. ↑  «Мемориал. Бусыгин Александр 1900-1941 (Екатерина Кольцова-Царёва) / Проза.ру»։ *www.proza.ru*։ Վերցված է 2017 թ․ սեպտեմբերի 26
**Apple HomePod**, Apple ընկերության կողմից արտադրված ձայնային կառավարմամբ մատակարարված խելացի էլեկտրոդինամիկական բարձրախոս, որն իր աշխատանքի ժամանակ օգտագործում է հարց-պատասխան համակարգով աշխատող ամպային անձնական ձայնային օգնական Apple Siri-ն։ Արտադրանքը ներկայացվել է 2017 թվականի հունիսի 5-ին WWDC 2017 կոնֆերանսի ժամանակ։

Տվյալ «խելացի» էլեկտրոդինամիկական բարձրախոսի վաճառքները պետք է սկսվեն 2017 թվականի դեկտեմբերին ԱՄՆ-ում, Կանադայում, Մեծ Բրիտանիայում և Ավստրալիայում 349$ արժեքով։

Առավելություններ
----------------

Apple HomePod-ը կարող է անմիջականորեն աշխատել Apple Music համացանցային ծառայության հետ և բացել փլեյլիսթերը՝ անկախ նրանից, թե ինչ սարքերում էին նրանք ստեղծված եղել։ Նա ընդունակ է օգտագիրոջ հետ սահմանափակ ձայնային փոխազդեցության, երաժշտության և աուդիոգրքերի վերարտադրման, պոդկաստների փոխհաղորդման, իր օգնությամբ կարելի է իմանալ լուրերը, եղանակի տեսությունը, ինֆորմացիա ստանալ ճանապարհային խցանների և մոտակա սպորտային իրադարձությունների մասին, զարթուցիչ տեղադրել, ձևակերպել անձնական օրակարգի նպատակների ցանկ և այլն։

Իսկ կարգավորված ծրագրային պլատֆորմի դեպքում այն կարող է ղեկավարել որոշ սմարթ-սարքերով, ինչպիսիք են՝ սմարթ-վարագույները, սմարթ-օդորակիչները, սմարթ-սառնարանները, խելացի լուսավորությունը և այլ «խելացի» կենցաղային էլեկտրասարքեր՝ իրենցից ներկայացնլով խելացի տան հանգույց։

Սարքավորում
-----------

Apple HomePod–ում օգտագործվում է ARM ճարտարապետությամբ 64 բիթանոց երկմիջուկային Apple A8 միկրոպրոցեսոր և AirPlay 2 տեխնոլոգիայով պատրաստված Wi-Fi անլար կապի ապահովման պրոցեսորների կոմպլեքս։ Այն իր մեջ նաև ներառում է օգտագիրոջից հրամաններ ստանալու և շրջապատող ձայները լսելու համար նախատեսված վեց բարձրախոս։

Տես նաև
-------

* Apple
* Apple Siri

Ծանոթագրություններ
------------------

1. ↑
2. 1 2 3  «Прямая трансляция с конференции WWDC 2017»։ 3DNews.։ 5 июня 2017։ Վերցված է 2017-06-5
3. ↑  «Apple анонсировала «умную колонку» HomePod»։ 3DNews.։ 6 июня 2017։ Վերցված է 2017-06-6
4. ↑  «Welcome HomePod»։ Apple Inc։ Վերցված է 2017-06-05

Արտաքին հղումներ
----------------

* «Welcome HomePod»։ Apple Inc
* «Apple анонсировала «умную колонку» HomePod»։ 3DNews.։ 6 июня 2017
Stretch Armstrong խաղալիք
**Առաձգական Արմսթրոնգ** (անգլ.՝ Stretch Armstrong), գելատիպ նյութով լցված խաղալիքների հավաքածու։ Խաղալիքներն առաջին անգամ թողարկվել են ԱՄՆ-ում 1976 թվականին։ Ֆիգուրները 4-6 անգամ ձգվելու հնարավորություն ունեն, այնուհետև ստանում են իրենց սկզբնական ձևը։

Stretch Armstrong խաղալիքների ստեղծման գաղափարը պատկանում է Kenner ընկերության արդյունաբերական դիզայներ Ջեսի Դ. Հորովիցին, որին ոգևորությամբ աջակցել է R&D դեպարտամենտի ղեկավար և փոխնախագահ Ջեյմս Քունը և հաստատել արտադրության գաղափարը։

Սկզբում «ձգվող մարդը», ինչպես նրան կոչում էին, ստեղծվել է երկու կերպարով՝ սումո ըմբիշ և ատլետիկ մարմնակազմվածքով շիկահեր մարզիկ։ Ըմբիշն ստացվել է չափազանց ծանրակշիռ և մեծ, այդ պատճառով Kenner ընկերության տեխնոլոգ Ռիչարդ Դոբեկի որոշմամբ թողարկվել է միայն շիկահեր մարզիկի նմուշը։ Նրա հիմնական խնդիրը եղել է այն, որ խաղալիքների ձգվելու գործառույթը ապահովվել է ներքին զսպանակներով, որոնք չափազանց դժվար էր խաղալիքների մեջ մտցնելը, անհարմար և ամուր էին, ինչպես նաև վնասում էին խաղալիքների լատեքսային մաշկը։

Այդ ժամանակ Ջեյմս Քունը, լինելով քիմիկոս-ճարտարագետ, զբաղվել է խաղալիքը հեղուկ շաքարի տեքսով նյութով լցնելու խնդրով։ Որպես հիմք վերցվել է եգիպտացորենի օշարակը, որը բացարձակապես անվտանգ է երեխաների համար։ Այն երկար եփել են մինչև անհրաժեշտ մածուցիկություն և համամասնությունն ստանալը։ Արդյունքում մտահղացումը հաջողություն է ունեցել, իսկ Քունն ու Հորովիցը իրենց հայեցակարգը ներկայացրել են անձամբ Kenner ընկերության նախագահ Բեռնի Լումիսին, որը բարձր է գնահատել գաղափարը։ Այդ պահից սկսվել է խաղալիքի զանգվածային արտադրությունը։

1976 թվականից մինչև 2019 թվականը Stretch Armstrong հավաքածուի խաղալիքների մեծ մասը պատրաստվել է լատեքսային ռետինից և պարունակել գելանման գլյուկոզայի օշարակ, բացառությամբ Vac-Man-ի տարբերակի, որը լցված էր պոլիէթիլենային գնդիկներով, իսկ գլխի մեջ տեղադրված էր հատուկ պոմպ։ Օդը հեռացնելուց հետո խաղալիքն ի վիճակի է ստանալ և պահել ցանկացած ձև։

2016 թվականին տեղի է ունեցել ապրանքանիշի գլոբալ վերագործարկում, 2017 թվականին Netflix մուլտիմեդիա հեռուստաալիքով սկսվել է Stretch Armstrong մուլտսերիալի ցուցադրությունը, որ ստեղծվել է Hasbro Studios-ի կողմից։ Նույն թվականին Stretch Armstrong-ի խաղալիքներն ընդգրկվել են Dream Toys List, Telegraph Magazine-ի ամենափնտրվող նվերների ցուցակում։ Բացի այդ, Stretch Armstrong-ը ներառվել է քսաներորդ դարի ամենահանրաճանաչ և օրիգինալ 100 լավագույն խաղալիքների վարկանշային աղյուսակում՝ ըստ Time ամսագրի։

Ծանոթագրություններ
------------------

1. 1 2 3  Stretch Armstrong(անգլ.) // *Wikipedia*. — 2018-09-27.
2. 1 2  Alex Boyko (2018 թ․ սեպտեմբերի 15)։ «Мучаю игрушку антистресс Стретч Армстронг! Что если бросить его с высоты 100 метров?»։ Վերցված է 2018 թ․ հոկտեմբերի 10
3. ↑  *Horowitz, Jesse D.* "Stretch man idea". Idea Book.. — October 17, 1974.
4. ↑  Elizabeth Anderson (2016 թ․ հունվարի 30)։ «Retro toys are back in fashion: will you buy a Stretch Armstrong?»։ *The Telegraph*
5. ↑  «Stretch Armstrong & the Flex Fighters»։ *Netflix*
6. ↑  Madeleine Howell (2017 թ․ դեկտեմբերի 6)։ «Revealed: the 12 'must-have' toys for Christmas 2017»։ *The Telegraph*
7. ↑  Allie Townsend (Feb. 16, 2011)։ «All-TIME 100 Greatest Toys»։ *Time*
Անվան այլ կիրառումների համար տե՛ս՝ Ալեքսանդր Սուվորովի հուշարձան (այլ կիրառումներ)

**Ալեքսանդր Սուվորովի հուշարձան** (ռուս.՝ Памятник Александру Суворову), հուշարձան Ռուսաստանի Սանկտ Պետերբուրգ քաղաքում, որը նվիրված է ռուս մեծանուն զորահրամանատար, գեներալիսիմուս Ալեքսանդր Վասիլևիչ Սուվորովին։

Գտնվում է Սուվորովի հրապարակում՝ Մարսի դաշտի և Տրոիցկի կամրջի դիմաց, Մարմարե պալատի և կոմս Սալտիկովի տան միջև։

Պատմություն
-----------

Ալեքսանդր Սուվորովի հուշարձանը տեղադրվել է Պավել I կայսրի հրամանով, որի իշխանության օրոք զորահրամանատարը կազմակերպել է իր հայտնի արշավանքը Իտալիա, որի համար ստացել է «Իտալիայի իշխան» տիտղոսը։

Հուշարձանի գրանիտե կլոր պատվանդանի վրա արված է հետևյալ գրությունը. «Իտալիայի իշխան, կոմս Սուվորով-Ռիմնիկսկի։ 1801 թ.»։

Հուշարձանի հեղինակն է քանդակագործ Միխայիլ Կոզլովսկին, որը հուշարձանը կերտել է 1799-1801 թվականներին։ Պատվանդանին կանգնած ֆելդմարշալը Մարս աստծո այլաբանական կերպարով է. նրա աջ ձեռքին վեր բարձրացրած սուր է, իսկ ձախին՝ վահան, Սուվորովն անտիկ դարաշրջանի հագուստով է։ Ա. Վ. Սուվորովի պատկերաքանդակը պատրաստված է բրոնզից։ Ընդ որում՝ հաճախ նշվում է, որ հուշարձանը չունի ուղղակի դիմանկարային նմանություն ֆելդմարշալին, այլ ներկայացնում է մեծ զորահրամանատարի խորհրդանշական հերոսական-էպիկական պատկերը։ Հուշարձանի հանդիսավոր բացումը տեղի է ունեցել 1801 թվականի մայիսի 5 (17)-ին։

Սուվորովի սանկտպետերբուրգյան հուշարձանը Ռուսաստանում չթագադրված անձի առաջին հուշարձանն է։ Դրանից առաջ Ռուսաստանում հուշարձաններ տեղադրվում էին միայն ցարերի և կայսրերի պատվին։

Սուվորովի հուշարձանի մոդելը պահվում է Մոսկվայի Տրետյակովյան պատկերասրահում։

Հուշարձանի գտնվելու վայրի պատմություն
-------------------------------------

Սկզբնապես ֆելդմարշալի հուշարձանը տեղակայվում էր Մոյկա գետի մոտակայքում գտնվող Ցարիցին մարգագետնի (այժմ՝ Մարսի դաշտ) հակառակ կողմում։ 1818 թվականին, Ալեքսանդր I կայսրի թագավորելու ժամանակաշրջանում, Կ. Ի. Ռոսսիի առաջարկով, հուշարձանը տեղափոխվեց այժմյան վայր։ 1834 թվականին ճաքճքված մարմարե պատվանդանը փոխարինվեց նույն ձևի գրանիտե պատվանդանով։

Պատկերասրահ
-----------

* Հուշարձանը 20-րդ դարի սկզբի բացիկինՀուշարձանը 20-րդ դարի սկզբի բացիկին
* Հուշարձանը երեկոյանՀուշարձանը երեկոյան
*

Ծանոթագրություններ
------------------

1. 1 2  «В Санкт-Петербурге состоялось торжественное открытие памятника великому полководцу А. В. Суворову»։ Calend.ru։ Վերցված է 2017 թ․ մայիսի 17

Գրականություն
-------------

* Путеводитель по С.-Петербургу: Репринтное воспроизведение издания 1903 года. — Л.: СП «ИКАР», 1991. ISBN 5-85902-065-1
* *Гусаров А.Ю.* Памятники воинской славы Петербурга. — СПб, 2010. — ISBN 978-5-93437-363-5
**Առաջին համաշխարհային պատերազմի թանգարան** (ռուս.՝ Музей «Россия в Великой войне), ռազմա-պատմական թանգարան Սանկտ Պետերբուրգի Ցարսկոյե Սելո քաղաքում՝ նվիրված Առաջին համաշխարհային պատերազմին Ռուսական կայսրության մասնակցությանը։ Հանդիսանում է Ցարսկոյե Սելո արգելոց-թանգարանի մի մասը։ Թանգարանի ցուցադրությունը պատրաստվել է 1917 թվականին, սակայն մեկ տարի անց փակվել է։ «Ռուսաստանը Մեծ պատերազմում» թանգարանը բացվել է 2014 թվականին՝ նվիրված Առաջին համաշխարհային պատերազմի 100-ամյակին։

Գտնվում է Ալեքսանդրովսկի զբոսայգու հարևանությամբ, Ռազմական պալատի շենքում, որը Նիկոլայ II-ի օրոք կառուցել է ճարտարապետ Սեմյոն Սիդորչուկը՝ որպես ռազմական պատմության և հերոսների թանգարան։ Ներկայումս ցուցահանդեսային տարածքը կազմում է մոտ 900 մ²։

Ցուցադրություն
--------------

«Ռուսաստանը Մեծ պատերազմում» ցուցահանդեսը թանգարանի աշխատակիցները ստեղծել են ոչ միայն իրենց սեփական պահեստներից, այլև թանգարանային հավաքածուների համալրմանը մասնակցել են սովորական պետերբուրգցիները։

### Թանգարանի բաժիններ

Ներկայումս թանգարանը ունի 13 բաժին, որոնցից յուրաքանչյուրը հագեցած է էլեկտրոնային էկրաններով և պլանշետներով տեղեկատվական կրպակով, որտեղ կարելի է տեղեկություններ ստանալ պատերազմի հիմնական դրվագների, դրա մասնակիցների, համազգեստի և այդ տարիների զենքերի մասին։

* «Պատերազմի սկիզբ»
* «Ռազմական գործողություններ»
* «Օդագնացներ ու օդաչուներ»
* «Նավատորմ»
* «Դիրքային կռիվ»
* «Գեորգիևյան ասպետներ»
* «Կայսերական ընտանիքը պատերազմական տարիներին»
* «Կարմիր խաչն ու բանտարկյալները»
* «Հոգևորականություն»
* այլ

Պատկերասրահ
-----------

* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Яна Хватова. (04.08.2014)։ ««Забытая эпоха. В Царском Селе открывается музей Первой мировой войны»»։ Еженедельная газета «Аргументы и факты»։ Վերցված է 15.08.2014
2. ↑  «В Царском селе открылся музей Первой мировой войны»։ Վերցված է 2016-03-10
3. ↑  Мария Голубкова. *«В Царском селе открылся музей Первой мировой войны».* / «Российская газета», 04.08.2014. (дата обращения 15.08.2014)
**Google Play** (նախկինում հայտնի որպես — **Android Market**)՝ Անդրոիդ օպերացիոն համարակարգով սմարթֆոնների հատուկ հավելված, որի միջոցով օգտատերը կարող է ներբեռնել ծրագրեր և խաղեր, լսել երաժշտություն և նույնիսկ դիտել ֆիլմեր Google-ի և այլ ընկերությունների համակարգերով։ Այս ինտերնետ-խանութի ծրագրերի մեծամասնությունը անվճար են, իսկ մասամբ վճարովի (2014 թվականի մայիսից սկսած հնարավորություն է ստեղծվել վճարել PayPal համակարգով)։

Google Play-ն օգտագործելու համար անհրաժեշտ է սարք, որը համապատասխանում է ծրագրի բովանդակության համար պահանջվող ծրագրակազմի և համատեղելիության պահանջներին։ Բովանդակության ու գործառույթների հասանելիությունը տարբերվում է տարբեր երկրներում։ Google Play-ն օգտագործելու համար անհրաժեշտ է ունենալ վավեր Google հաշիվ։

Հավելվածներ
-----------

**Google Play** հավելվածում դուք կարող եք գտնել օգտակար հավելվածներ։ 2012 թվականի հոկտեմբերի 31-ին Google-ը հայտարարեց, որ ծրագրերի և դիմումների քանակը հասել է 700 000 դիմումների և 25 միլիարդ բեռնումների, չնայած նրան, որ բեռնողների մի մաս ծրագրերը համարում են անորակ։

**Հավելվածներ**

* Բիզնես
* Վիդջեթներ
* Շարժանկարներ
* Առողջություն և սպորտ
* Հատուկ գործիքներ
* Գրքեր և տեղեկագրություններ
* Կոմիքսներ
* Բժշկություն
* Երաժշտություն
* Մուլտիմեդիա և վիդեո
* Նորություններ և ամսագրեր
* Կրթություն
* Եղանակ
* Գնումներ
* Շրջագայություն
* Աշխատանք
* Զվարճանք
* Կապ
* Սոցիալական
* Տրանսպորտ
* Ֆինանս

Ծանոթագրություններ
------------------

1. ↑  «Google Play»։ Վերցված է 2018-01-03
2. ↑  «Google Play Help»։ *support.google.com* (անգլերեն)։ Վերցված է 2018-01-03
3. ↑  «Business - Android Apps on Google Play»։ *play.google.com*
4. ↑  «Comics - Android Apps on Google Play»։ *play.google.com*
5. ↑  «Music - Android Apps on Google Play»։ *play.google.com*
6. ↑  «Auto & Vehicles - Android Apps on Google Play»։ *play.google.com*

Արտաքին հղումներ
----------------

* Google Play-ի առավելություներ
**Քասսաման** (արաբ․՝ قَسَمًا‎‎), Ալժիրի օրհներգը։ Տեքստը գրել է Մուֆդի Զաքարիան, երաժշտությունը` եգիպտացի երաժիշտ Մոհամմեդ Փավզին։

Պատմություն
-----------

Հիմնի տեքստը գրվել է 1956 թվականին՝ «ալժիրյան հեղափոխության պոետ» Մուֆդի Զաքարիայի կողմից, երբ նա գտնվում էր «Սերկաջի-Բերբարուսս» անունը կրող բանտում։ Ալժիրի անկախացումից յոթ տարի անց Քասսամանը դարձավ Ալժիրի ազգային հիմնը։

Օրհներգի բնօրինակ տեքստ
-----------------------

قسما بالنازلات الماحقات  

و الدماء الزاكيات الطاهرات  

و البنود اللامعات الخافقات  

في الجبال الشامخات الشاهقات  

نحن ثرنا فحياة أو ممات  

و عقدنا العزم أن تحيا الجزائر  

فاشهدوا… فاشهدوا… فاشهدوا…  

نحن جند في سبيل الحق ثرنا  

و إلى استقلالنا بالحرب قمنا  

لم يكن يصغى لنا لما نطقنا  

فاتخذنا رنة البارود وزنا  

و عزفنا نغمة الرشاش لحنا  

وعقدنا العزم أن تحيا الجزائر  

فاشهدوا… فاشهدوا… فاشهدوا…  

يا فرنسا قد مضى وقت العتاب  

و طويناه كما يطوى الكتاب  

يا فرنسا ان ذا يوم الحساب  

فاستعدي وخذي منا الجواب  

ان في ثورتنا فصل الخطاب  

و عقدنا العزم ان تحيا الجزائر  

فاشهدوا… فاشهدوا… فاشهدوا…  

نحن من أبطالنا ندفع جندا  

و على أشلائنا نصنع مجدا  

و على أرواحنا نصعد خلدا  

و على هاماتنا نرفع بندا  

جبهة التحرير أعطيناك عهدا  

و عقدنا العزم أن تحيا الجزائر  

فاشهدوا… فاشهدوا… فاشهدوا…  

صرخة الأوطان من ساح الفدا  

فاسمعوها واستجيبوا للندا  

و اكتبوها بدماء الشهدا  

و اقرأوها لبني الجيل غدا  

قد مددنا لك يا مجد يدا  

و عقدنا العزم أن تحيا الجزائر  

فاشهدوا… فاشهدوا… فاشهدوا…

Ծանոթագրություններ
------------------

1. ↑  *Africa since 1914: a historical bibliography*։ ABC-CLIO Information Services։ 1985։ էջ 66։ Վերցված է 2017 թ․ մայիսի 30
2. ↑  Тюрьмы арабского Средиземноморья Archived 2012-05-14 at the Wayback Machine. tyurma.com *По материалам газеты «За решеткой» (№ 1 2011 г.)*

Արտաքին հղումներ
----------------

* Полный текст гимна в Викитеке на арабском языке.
* MP3 версия
**«Cornflake Girl»,** ամերիկացի երգչուհի Թորի Ամոսի սինգլը «*Under the Pink»* ալբոմից։ Երգի համար նկարահանվել է երկու երաժշտական տեսահոլովակ, քանի որ բնօրինակը չափազանց տարօրինակ է համարվել ամերիկյան հանդիսատեսի համար։

UK Singles Chart-ում երգը հասել է 4-րդ հորիզոնական և դարձել Ամոսի այն ժամանակվա ամենահաջողված հիթը։ Ավստրալիայում երգը հասել է 19-րդ հորիզոնական և գրավել 35-րդ տեղը *Triple J* ռադիոկայանի «1994 թվականի ամենաթեժ հիթերը» հարցմամբ, ինչը նրան թույլ է տվել ընդգրկվել այս ռադիոյի «Ամենաթեժ 100-յակ» հավաքածուում։

Երգի թեման
----------

Երգի ոգեշնչման աղբյուր է եղել Էլիս Ուոկերի «Ունենալով գաղտնի ուրախություն» վեպը, որը երիտասարդ աֆրիկացի աղջկա մասին, որն անցնում է կանանց թլպատման ծիսակատարությունը։ Էլիսը վրդովված էր այս ծեսից, որ մայրը կարող էր իր դստերը ենթարկել նման դաժան արարքի, իսկ երգը ծագել է որպես կանանց միջև դավաճանության գաղափարի ուսումնասիրությունից։ Երգում հայտնվում են կանանց երկու կատեգորիաներ՝ սիրունիկ աղջիկներ, որոնք «բազմամշակութային» և անկանխակալ են, և «եգիպտացորեն աղջիկներ», որոնք ունեն «նեղ մտահորիզոն» և լի են նախապաշարմունքներով։

Երաժշտական տեսահոլովակ
----------------------

«Cornflake Girl»-ի համար նկարահանվել է երկու երաժշտական տեսահոլովակ։ Բրիտանական տարբերակը ստեղծել է *Big TV* ստեղծագործական դուետը, ռեժիսորներ՝ Էնդի Դելենին և Մոնտի Ուայթբլում։ Էյմոսի խոսքով՝ այդ տարբերակը «Օզ երկրից հրաշագործ» հեքիաթի հիման վրա է, բացառությամբ այն բանի, որ կախարդական երկրի փոխարեն Դորոթին դժոխք է ընկնում։ Atlantic Records-ի ղեկավարները տեսահոլովակի այս տարբերակը «մի փոքր տարօրինակ» են համարել ամերիկյան հանդիսատեսի համար, ուստի նրանք որոշել են պատրաստել տեսահոլովակի երկրորդ տարբերակը, որի ռեժիսոր է եղել հենց ինքը` Էյմոս-ը, Նենսի Բենետի հետ։

Երգերի ցուցակ
-------------

### CD (ԱՄՆ)

1. «Cornflake Girl» (խմբագրված տարբերակ) — 3:54
2. «Sister Janet» — 4:00
3. «Daisy Dead Petals» — 3:03
4. «Honey» — 3:47

### CD (Միացյալ Թագավորություն, Ավստրալիա, Գերմանիա) (այլ շապիկով)

1. «Cornflake Girl» — 5:05 (սխալով, հանդես է գալիս որպես «խմբագրված տարբերակ»)
2. «Sister Janet» — 4:00
3. «All The Girls Hate Her» — 2:23
4. «Over It» — 2:11

Ծանոթագրություններ
------------------

1. ↑  Songfacts։ «Cornflake Girl by Tori Amos - Songfacts»։ *www.songfacts.com* (անգլերեն)։ Վերցված է 2020 թ․ ապրիլի 9
2. ↑  Summary Of Tori's Chart Positions In Australia & The U.K. 30 June 2001.
3. ↑  «australian-charts.com - Tori Amos - Cornflake Girl»։ *australian-charts.com*։ Վերցված է 2020 թ․ ապրիլի 9

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz · MusicBrainz |

 |
**«Ասիա. Թարգման հայրենեաց»**, Կ. Պոլսում լույս տեսած քաղաքական և բանասիրական լրագիր (շաբաթաթերթ, այնուհետև՝ եռօրյա, 1874 թվականի մայիսից՝ օրաթերթ)։

Պատմություն
-----------

Թերթը լույս է տեսել 1872–1875 թվականներին, Կ. Պոլսում։ Տնօրեն-խմբագիրներն են եղել Հովակիմ Րեիզյանը, Հակոբ Խանճյանը,
Մկրտիչ Փորթուգալյանը։ Փորթուգալյանի խմբագրության ընթացքում թերթը դարձել է ավելի մարտնչող, տպագրել է նամակներ Վասպուրականից, հանդես եկել հայկական գավառներում թուրք շահագործողների անօրինականությունների դեմ։

Թերթի նյութերը փաստական հիմք են հանդիսացել Կ. Պոլսի Հայոց ազգային ժողովի Բարձր դռանն ուղղած բողոքագրերի համար։

1872–1973 թվականներին պարբերականը տպագրել է հայատառ թուրքերեն հոդվածներ։

Ծանոթագրություններ
------------------

1. ↑  «Վիեննայի մենաստանի մամուլի շտեմարան- ԱՍԻԱ»։ Վերցված է 2022-12-14

Արտաքին հղումներ
----------------

* Թերթի որոշ համարներ tert.nla.am կայքում

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Ալկասար դե Կոլոն** (իսպ.՝ *Alcázar de Colón*), Ամերիկայում փոխարքաների ամենահին նստավայրը, որը գտնվում է Դոմինիկյան Հանրապետության մայրաքաղաք Սանտո Դոմինգոյում։ Այն մաս է կազմում գաղութատիրական Սանտո Դոմինգո քաղաքի, որը 1990 թվականին հռչակվել է Համաշխարհային ժառանգության օբյեկտ։ Նախկին նստավայրում ներկայում գտնվում են Ալկասար դե Դիեգոյի Կոլոնի թանգարանը (իսպ.՝ Museo Alcázar de Diego Colón), որի հավաքածուն բաղկացած է ուշ միջնադարի և Վերածննդի դարաշրջանի արվեստի նմուշներ, որոնք թանգարանի կողմից ձեռք են բերվել 1950-ականներին։ 15-17-րդ դարերի գոբելենների հավաքածուն հատկապես եզակի է Կարիբյան տարածաշրջանում և ներառում է ֆլամանդական Վան դեն Հեք ընտանիքի վարպետների ստեղծած գոբելեններ ֆրանսիացի նկարիչ Չարլզ Լեբրունի ուրվագծերով։ Ալկասար դե Կոլոնը Սանտո Դոմինգոյի ամենաշատ այցելուներն ունեցող թանգարանն է։

Պալատը կառուցվել է կորալային խութերի բլոկներից առանց մեխի և ներառում էր 52 սենյակ, բազմաթիվ այգիներ և բակեր։ Ալկասար դե Կոլոնի ժամանակակից չափերը կազմում են սկզբնական շինությունների ընդամենը կեսը։ Պալատը կառուցվել է Դիեգո Կոլոնի՝ Քրիստափոր Կոլումբոսի որդու համար, երբ նա նշանակվել է Լա Էսպանյոլի և Հնդկաստանի փոխթագավոր 1509 թվականին։ Դիեգո Կոլոնը կարգադրել է կառուցել ընտանեկան և նահանգապետական նստավայր, ինչն էլ կատարվել է 1510 թվականից մինչև 1512 թվականը։ Պալատի ճարտարապետի անունը չի պահպանվել։

Իսպանական գաղութատիրության սկզբնական շրջանում այս նստավայրը կարևոր դեր է ունեցել պատմության մեջ։ Այդտեղ պլանավորվել են բազմաթիվ արշավանքներ՝ նոր հողեր ուսումնասիրելու և նվաճելու համար։ Պալատի շենքում ապրել է Կոլոնների ամբողջ ընտանիքը, այստեղ լույս աշխարհ են եկել և մահացել նրա անդամները։ Սակայն 1586 թվականին պալատը գրավվել է և թալանվել անգլիացի ծովակալ Ֆրենսիս Դրեյքի կողմից։

Արդյունքում Սանտո Դոմինգոյի ազդեցության անկման հետ միասին Ալկասար Դե Կոլոնը վերածվել է ավերակների և XVII դարի կեսերին վերջնականապես ավերված էր։ 1776 թվականին նախկին նստավայրը բանտի վերածելու ծրագրեր է եղել, որը չի իրականացվել։ 1779 թվականին սկսել են փլուզվել շենքի առաստաղները, 1870 թվականին պալատի ավերակները հայտարարվել են ազգային հուշարձան՝ գոնե ինչ-որ պաշտպանության համար։ Անհետացման վտանգի տակ գտնվող պալատը Դոմինիկյան կառավարության հանձնարարությամբ վերականգնվել է միայն 1955-1957 թվականներին, նրա ինտերիերը ձևավորել են հին կահույքով, արվեստի գործերով և պալատի ծաղկման ժամանակաշրջանների այլ առարկաներով։ Ալկասար դե Կոլոնի վերակառուցումն իրականացվել է իսպանացի ճարտարապետ Խավիեր Բարոսոյի նախագծով։ Նախնական 52 սենյակի փոխարեն վերականգնված պալատում մնացել է միայն 22-ը։

Ծանոթագրություններ
------------------

1. ↑  «アーカイブされたコピー»։ Արխիվացված է օրիգինալից 2009 թ․ հոկտեմբերի 15-ին։ Վերցված է 2009 թ․ դեկտեմբերի 26
2. ↑  «アーカイブされたコピー»։ Արխիվացված է օրիգինալից 2010 թ․ փետրվարի 10-ին։ Վերցված է 2009 թ․ դեկտեմբերի 26
3. ↑  «ALCAZAR DE COLON, COLONIAL CITY OF SANTO DOMINGO»։ *dehovi.com*

Արտաքին հղումներ
----------------

* Official Ալկասար դե Կոլոն թանգարանի պաշտոնական կայքը

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 251158206 · WorldCat VIAF: 251158206 |

 |
**Bad Company** (ճապ.՝ バッドカンパニー, «Վատ խումբ»), «Մեծ ուսուցիչ Օնիդզուկա» մանգայի մանգա-փրիքվել, որը նկարվել է 1996 թվականին՝ Տորու Ֆուձիսավայի կողմից։

Մինչև Էյկիտի Օնիդզուկայի` լեգենդ, Օնիբակու, մեծ ուսուցիչ Օնիդզուկա դառնալը, նա «հայտնի» խուլիգան և դպրոցական էր, որը կռվում էր բարձր դասարանների աշակերտների հետ և իր ընկերների ու ընկերուհու հետ ժամանակ էր անցկացնում։ Այս մանգան տարբեր կարճ պատմությունների միասնություն է, որոնք իրար միացնում են այնպիսի հերոսներ, ինչպինիք են Էյկիտին, Րյուդզին և նրանց դպրոցական ընկերները։ Այս պատմություններում պատմում են նաև Էյկիտիի մոտոցիկլի ծագման մասին, որը հաճախ հայտնվում է GTO-ում, ինչպես նաև` նրա առաջին հանդիպման մասին Կեսգիշերային հրեշտակի և մյուսների հետ։

Սյուժե
------

Մանգայի գլխավոր հերոս Րյուդզի Դամման, Հակ-Տյու դպրոցի նոր աշակերտը, չէր ցանկանում իր ծնողների հետ դպրոց գնալ, և բարձրանում է շենքի տանիք և այնտեղից տեսնում է, թե ինչպես են բարձր դասարանների աշակերտներն ու մի շեկ, արյունով մազերով տղա, որը նման էր հրեշի, կռվում։ Հետո Դամման իմանում է, որ այդ տղան Էյկիտի Օնիդզուկան էր, ում մասին վատ լուրեր էին տարածված։ Դամման երազում էր նրա հետ կռվել, այդ պատճառով Էյկիտիյի խմբին և նրա հետ կռվող բարձր դասարանների աշակերտներին հրահրում է կռվելու։ Նրանք հակառակորդներ են դառնում, սակայն ընթացքում ընկերանում են։

Կերպարներ
---------

**Րյուդզի Դամմա** (ճապ.՝ 弾間龍二), դպրոցի նորեկը, կարճ, սև մազերով կոպիտ և լկտի տղա, պատժում և չի ներում իրեն նեղացողներին, ցանկանալով դառնալ դպրոցի ամենահայտնին։ Բայց դառնալով նոր դպրոցական խմբավորման առաջնորդ` թողում է նրանց և գնում Օնիդզուկայի խումբ։

**Էյկիտի Օնիդզուկա** (ճապ.՝ 鬼塚 英吉), իր դպրոցի լեգենդը, իր ընկերների խմբի առաջնորդը։ Նա չի ձգտում գերիշխել մյուսների մեջ, բայց իր ֆիզիկական ուժի և բնավորության պատճառով անընդհատ հանդիպում է հակառակորդների և թշնամիների, որոնց հաղթում է։ Իր ընկերների համար ամեն ինչի պատրաստ է, Րյուդզիին սպառնում է սպանել, բայց չի վտարում իր ընկերների խմբից։ Մոտոցիկլ վարել չի կարողանում, սակայն ջանք չի խնայում այն վերանորոգելու համար։

**Սակուրա Յամատո** (ճապ.՝ 大和桜), տարօրինակ աղջիկ, աշխատում է բոլորին ցուցադրել իր վարտիքը և բոլորին իր առաջ պարտավոր է համարում։ Ընկերություն է անում Րյուդզի Դամմայի և Էյկիտի Օնիդզուկայի հետ, և երկուսին էլ օգնում է։ Քաջ և խիզախ աղջիկ է, նրանց օգնելու համար կանչում է Կեսգիշերվա հրեշտակին։

**Ֆուկիտոսի** (ճապ.՝ フトシ)

**Իսամի** (ճապ.՝ イサミ)

Տես նաև
-------

* Մեծ ուսուցիչ Օնիդզուկա (ֆիլմ)

Ծանոթագրություններ
------------------

1. ↑  «ＢＡＤ　ＣＯＭＰＡＮＹ» (Japanese)։ Kodansha։ Վերցված է November 18, 2018

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Anime News Network |

 |
**Ասլանիդի եղբայրների ծխախոտի ֆաբրիկայի շենք** (ռուս.՝ Здание табачной фабрики братьев Асланиди), շենք Դոնի Ռոստովում, որը կառուցվել է XIX դարի վերջում։ Գտնվում է Բուդյոննու պողոտայի և Կրասնոարմեյսկայա փողոցի անկյունում։ Սկզբնապես շենքում գործել է Ասլանիդի եղբայրների ծխախոտի ֆաբրիկան։ Ներկայում այն թիվ 8 հիվանդանոցի մասնաշենքերից մեկն է։ Ասլանիդի եղբայրների ծխախոտի ֆաբրիկայի շենքն ունի մշակութային ժառանգության տարածաշրջանային նշանակության օբյեկտի կարգավիճակ։

Պատմություն
-----------

1874 թվականին Իվան Խրիստոֆորովիչ և Աքիլես Խրիստոֆորովիչ Ասլանիդի եղբայրները հիմնադրել են ծխախոտի ֆաբրիկա։ Այն զբաղեցնում էր Սկոբելևսկի փողոցի և Տագանրոգի պողոտայի խաչմերուկում գտնվող շենքը (այժմ՝ Կրասնոարմեյսկայա փողոց և Բուդյոննու պողոտա)։ 1913 թվականին Ասլանիդի եղբայրների ծխախոտի ֆաբրիկան ձեռք է բերել «Վ. Ի. Ասմոլով և ընկ.» բաժնետիրական ընկերությունը։

1920 թվականին ծխախոտի ֆաբրիկայի նախկին շենքում տեղավորվեց աչքի հիվանդությունների կլինիկան։ 1950-ական թվականներին շենքը վերանորոգվել է և փոխանցվել քաղաքային հիվանդանոցին։

1962 թվականին շենքի ճակատին տեղադրվել է հուշատախտակ, որի վրա գրված է. *«Այս տանը 1920-1952 թվականներին ապրել և աշխատել է ականավոր գիտնական-ակնաբույժ, պրոֆեսոր Կ. Խ. Օռլովը»*։

Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ Ասլանիդի եղբայրների ծխախոտի ֆաբրիկայի շենքը վերցվել է պետական պահպանության ներքո որպես մշակութային ժառանգության տարածաշրջանային նշանակության օբյեկտ։

Ճարտարապետություն
-----------------

Երկհարկանի աղյուսե շենքն ունի П-աձև հատակագիծ։ Ճակատները նայում են Բուդյոննու պողոտային և Կրասնոարմեյսկայա փողոցին։ Նրանց ճարտարապետագեղարվեստական նկարագիրը որոշում են եզրային ելուստավորումները։ Առաջին հարկը դրվագված է կոպտատաշ քարերով (ռուստ)։ Առաջին հարկի պատուհանների որմնացքերը զարդարված են երեսկալներով ու փականաքարերով։ Երկրորդ հարկի պատուհանները զարդարված են երեսկալներով ու դեկորատիվ զարդաքիվերով։ Երկրորդ հարկի պատշգամբներն ունեն վանդակավոր ցանկապատում։ Շինությունն ունի հատակագծման միջանցքային համակարգ՝ սենյակների երկկողմանի դասավորությամբ։

Ծանոթագրություններ
------------------

1. ↑  *Шулепова Э. А.* Материалы свода памятников истории и культуры РСФСР. Ростовская область.. — М.: Изд-во НИИ культуры, 1990. — С. 31.
2. ↑  «Ростов-на-Дону (объекты культурного наследия регионального значения)»։ Официальный портал Правительства Ростовской области։ Վերցված է 2013-09-15
3. ↑  Владимир Сергеевич Сидоров։ «Энциклопедия старого Ростова и Нахичевани-на-Дону»։ Վերցված է 2013-09-16

Գրականություն
-------------

* Гегузин И. Страницы ростовской летописи. — Ростов-на-Дону, 1983. — С. 92—94.
Ալտա Ֆեստեն 2006 թվականի ապրիլին։
 Ալտա Ֆեստեն 1891 թվական։
**Ալտա Ֆեստե** (անգլ.՝ Old Fortress), ամրոց և թանգարան Նամիբիայի մայրաքաղաք Վինդհուկի կենտրոնում։ Այն գտնվում է Ռոբերտ Մուգաբեի պողոտայում՝ Անկախության հուշահամալիրի թանգարանի հարևանությամբ։

Պատմություն
-----------

Շենքը նախագծվել է կապիտան Կուրտ ֆոն Ֆրանսուայի կողմից՝ ծառայելու որպես կայսերական գերմանական *Schutztruppe-* ի (գաղութային ռազմական ուժի) շտաբը Հարավ-Արևմտյան Աֆրիկայի գերմանական գաղութացման ժամանակ։ Վինդհուկի տեղը, որն այն ժամանակ ամայի էր և ամբողջությամբ ավերված էր, ընտրվեց, քանի որ գերմանացիները կարծում էին, որ այն կծառայի որպես բուֆերային գոտի Նամա և Հերերո ցեղերի միջև։ Այնուամենայնիվ, ամրոցը երբեք չի ներգրավվել որևէ ռազմական գործողության։

Հիմնադրամը ստեղծվել է 1890 թվականի հոկտեմբերի 18-ին *Շուտցտրուպեի* այն ժամանակվա մասնավոր Գուստավ Տյունշելի կողմից։ Առաջին տարիներին շց ցղենքը բազմիցս վերանախագծվել է. դրա վերջնական դասավորությունը ավարտվել է միայն 1915 թվականին։ Այն բաղկացած է ներքին բակից՝ բարձր պարիսպներով և ներսից զորքերի համար նախատեսված կացարանով, ինչպես նաև չորս աշտարակներով։ Ալտե Ֆեստեն քաղաքի ամենահին պահպանված շենքն է, որը հետագայում զարգացել է նրա շուրջը։

Առաջին համաշխարհային պատերազմից հետո Հարավարևմտյան Աֆրիկայում Գերմանիայի հանձնումը Վինդհուկը գրավեց Հարավաֆրիկյան բանակը։ 1915 թվականի մարտին։ Ալտե Ֆեստեն այժմ ծառայում էր որպես Հարավաֆրիկյան միության զորքերի ռազմական շտաբ։

1935 թվականին բերդն օգտագործվել է ավելի խաղաղ նպատակների համար, երբ այն վերածվել է հարակից Վինդհուկ ավագ դպրոցի հանրակացարանի։ Արդեն ավերված, այն 1957 թվականին հայտարարվեց Ազգային հուշարձան։ Շենքը հիմնովին վերանորոգվել է 1963 թվականին։

2010 թվականին Ռեյթերդենկմալը ՝ Վինդհուկի հայտնի ձիասպորտի հուշարձանը, որը տեղադրվեց Ալտե Ֆեստեի դիմաց։ Այն հանվել և պահվել է 2013 թվականի Սուրբ Ծննդյան օրը։

Օգտագործում
-----------

Շենքն այսօր տեղակայված է Նամիբիայի ազգային թանգարանի պատմական հավաքածուն։ 2023 թվականի դրությամբ *Ալտե Ֆեստեն* փակ է և ունի հրատապ վերանորոգման կարիք։ Նախատեսվում է շենքը վերափոխել արվեստի, արհեստի և ժառանգության կենտրոնի։

Ծանոթագրություններ
------------------

1. 1 2  «About us»։ National Museum of Namibia։ 2003 թ․ դեկտեմբերի 1։ Արխիվացված է օրիգինալից 2005 թ․ դեկտեմբերի 27-ին
2. ↑  «Windhoek High School»։ Արխիվացված է օրիգինալից 2010 թ․ հոկտեմբերի 5-ին։ Վերցված է 2018 թ․ հոկտեմբերի 13
3. ↑  Windhoek, Namibia - TravelButlers.com
**Ասմարյան**, հայկական ազգանուն՝ գրանցված Հայկական Միջագետքում, Վասպուրականում, Տարոնում և Վանանդում (Այրարատ նահանգ), որտեղի հայ ընտանիքները, 1915-1923 թթ հայոց Ցեղասպանության արդյունքում, գաղթել են Արարատյան դաշտ՝ Ասմար անուն և Ասմարյան ազգանունը տարածեցին նաև Արևելյան Հայաստանում։ Արևելյան Հայաստանում Ասմար տղամարդու և կանացի անվանումն առաջին անգամ գրանցվել է 17-րդ դարում՝ Սարիղամիշի և Սարդարապատի մահալների Արմավիրի (նախկին՝ Ղուրղուղուլի գյուղ՝ 1867 թվականից՝ շրջկենտրոն), որտեղ մինչև օրս ապրում են Ասմարյանների երկու գերդաստաններ։

Ասմարյան ազգանունը տարածված է Հայաստանում (Գյումրի, Սպիտակ, Մարտունի և Երևան քաղաքներում, Շիրակի, Արմավիրի մարզերում, Արցախ՝ սիրիահայեր), Հունաստանում, Սիրիայում, Արգենտինայում և այլուր։

Ազգանունը կրողներ
-----------------

* Լևոն Աշոտի Ասմարյան (1922-1993), գրականագետ։
* Սուրիկ Հայկազի Ասմարյան (1943-2020), մանկավարժ, քաղաքական գործիչ։

Ծանոթագրություններ
------------------

1. ↑  Տիգրան Ավետիսյան, Հայոց ազգանունների բառարան, Ե. 2010, էջ 25:
2. ↑  Հրաչեայ Աճառեան։ Հայոց անձնանունների բառարան, էջ 229։
3. ↑  Բախտիար Հովակիմյան, Հայոց ծածկանունների բառարան, Ե. ԵՊՀ հրատ. 2005, էջ 562․
4. ↑  Հանրագիտական բառարան, Ե. 2016, էջ 174։
5. ↑  «National Assembly of Armenia | Official Web Site | parliament.am»։ *www.parliament.am*։ Վերցված է 2021 թ․ հունվարի 7
**«Աստղային եղբայրներ»** (ռուս.՝ «Звездные братья»), հայ քանդակագործ, ՌԴ ժողովրդական նկարիչ Գեորգի Ֆրանգուլյանի 1979 թվականին ստեղծված քանդակը, որը պահվում է Մոսկվայի Տրետյակովյան պատկերասրահում (գույքահամար՝ СКС-1600)։ Պատկերասրահ է բերվել ԽՍՀՄ մշակույթի նախարարությունից՝ 1985 թվականին, ձեռք է բերվել հեղինակից։

Հեղինակի մասին
--------------

Գեորգի Վարդանի Ֆրանգուլյանը հայ խորհրդային և ռուսաստանցի քանդակագործ է, պրոֆեսոր, Ռուսաստանի արվեստի ակադեմիայի ակադեմիկոս, Ռուսաստանի Դաշնության ժողովրդական նկարիչ։ Ֆրանգուլյանը ստեղծագործական լայն դիապազոնով վառ նորարար քանդակագործ է՝ օժտված ստեղծագործելու անսպառ ուժով։ Նա աշխատում է հաստոցային և մոնումենտալ քանդակագործության մեջ՝ օգտագործելով ոչ միայն ավանդական նյութեր, այլև կերամիկա, մոմ, ապակի, հայելիներ և նույնիսկ՝ ջուր։ Ֆրանգուլյանը որպես քանդակի ստեղծման նախապատրաստական փուլ օգտագործում է գծանկարներն ու մոնումենտալ գրաֆիկան։

Քանդակի նկարագրություն
----------------------

«Աստղային եղբայրներ» կոմպոզիցիան նվիրված է տիեզերական ճամփորդությունների ռոմանտիկային։ Խոշոր երեսակված հարթությունները ֆիգուրներին տալիս են մոնումենտալություն, ծանրակշռություն, ընդհանրացված ուրվագծերն արտահայտում են տիեզերական ճամփորդների ֆիզիկական և բարոյական ուժը։ Կոմպոզիցիայի կառուցման հստակությունն ու համարձակությունը դրսևորվում են լիարժեք պլաստիկայի և քանդակի ձևի մեջ ակտիվորեն ներառված տարածության սինթեզում։ Քանդակն ինքնին կառուցողական է և առարկայական, բայց վարպետի ոգեշնչման հիմնական աղբյուրը մնում է մարդը՝ որպես գեղագիտական և էթիկական իդեալի չափանիշ։

«Աստղային եղբայրներ» կոմպոզիցիան պատրաստված է կռածո պղնձից։ Բարձրությունը 2 մետր է, լայնությունը՝ 1 մետր, խորությունը՝ 0,5 մետր։

Ծանոթագրություններ
------------------

1. 1 2 3 4  «Звездные братья»։ *my.tretyakov.ru*։ Վերցված է 2023-05-08
Համակարգչային գրաֆիկայում **ալֆա կոմպոզիցիան** (անգլ. Alpha compositing) վերաբերում է պատկերը ֆոնի հետ համատեղելուն՝ մասամբ թափանցիկ էֆեկտ ստեղծելու համար։ Այս տեխնիկան հաճախ օգտագործվում է բազմապատիկ պատկերի մշակման և այնուհետև այդ մասերը միավորելու համար մեկ 2D ստացված պատկերի մեջ։

Այս գունային սպեկտրի պատկերի ալֆա ալիքը իր հիմքում ընկնում է զրոյի, որտեղ այն խառնվում է ֆոնի գույնի հետ:
Այսպիսով, ալֆա ալիքը (անգլ. Alpha channel) դատարկ տարածություն է կամ պարզապես թափանցիկություն։

«Ալֆա ալիք» տերմինն առաջին անգամ ստեղծվել է Ալվի Սմիթի կողմից 1970-ականների վերջին։ և մշակվել է 1984 թվականին Թոմաս Փորթերի և Թոմ Դաֆի աշխատության մեջ։

Համակարգչային խաղերում ալֆա ալիքով հյուսվածքները օգտագործվում են օբյեկտի թափանցիկությունը ցույց տալու համար։

Պատմություն
-----------

Ալֆա ալիքի հայեցակարգը ներկայացվել է Ալվի Ռեյ Սմիթի և Էդ Քաթմուլի կողմից 1970-ականների վերջին Նյու Յորքի տեխնոլոգիական ինստիտուտի համակարգչային գրաֆիկայի լաբորատորիայում և ամբողջությամբ մշակվել է 1984 թվականին Թոմաս Փորթերի և Թոմ Դաֆի աշխատության մեջ։

Ալֆա տերմինի օգտագործումը Սմիթի կողմից բացատրվում է հետևյալ կերպ. «Մենք այն անվանել ենք դասական գծային ինտերպոլացիայի բանաձևի պատճառով {\displaystyle \alpha A+(1-\alpha )B}, որն օգտագործում է հունարեն {\displaystyle \alpha } (ալֆա) տառը՝ այս դեպքում երկու A և B պատկերների միջև ինտերպոլացիայի քանակությունը վերահսկելու համար։ Այսինքն՝ B պատկերի վերևում A պատկերը կազմելիս բանաձևում {\displaystyle \alpha } արժեքը վերցվում է անմիջապես A-ի ալֆա ալիքից։

Ալֆա խառնուրդ
-------------

**Ալֆա միաձուլումը** (անգլ.՝ Alpha blending) կիսաթափանցիկ էֆեկտ ստեղծելու տեխնիկա է` աղբյուրի պիքսելը միավորելով պիքսելին, որն արդեն գտնվում է շրջանակային բուֆերում։ Յուրաքանչյուր պիքսել սովորաբար վերագրվում է կարմիր, կանաչ և կապույտ (RGB) գույնի արժեք։ Եթե ալֆա արժեքը նույնպես համընկնում է, ապա ասվում է, որ պիքսելներն ունեն ալֆա ալիք (բաղադրիչ A):

**Ալֆա արժեքը** որոշում է, թե որքան թափանցիկ է որոշակի պիքսելը։ Օբյեկտները կարող են ունենալ տարբեր թափանցիկություն, օրինակ՝ 8-բիթանոց ալֆա ալիքը կարող է ներկայացնել թափանցիկության 256 մակարդակ՝ 0-ից (ամբողջ բիթքարտեզը թափանցիկ է) մինչև 255 (ամբողջ բիթքարտեզը անթափանց է)։ Ալֆա միաձուլումը էկրանին երկու օբյեկտների միավորման գործընթացն է՝ հիմնվելով նրանց ալֆա ալիքների վրա։ Ալֆա խառնուրդն օգտագործվում է հետևյալի համար. ստեղծելով թափանցիկություն, ստվերներ, հայելիներ, մառախուղ։

Ծանոթագրություններ
------------------

1. ↑  MSDN. Direct3D 11. BC7 Format.
2. ↑  Thomas Porter and Tom Duff, Compositing Digital Images, Computer Graphics, 18(3), July 1984, 253—259. DOI:10.1145/800031.808606
3. ↑  Porter Thomas, Duff Tom (July 1984)։ «Compositing Digital Images»։ *SIGGRAPH Computer Graphics* (անգլերեն) (New York City, New York: ACM Press) **18** (3): 253–259։ ISBN 9780897911382։ doi:10.1145/800031.808606։ Արխիվացված է օրիգինալից 2011 թ․ ապրիլի 29-ին։ Վերցված է 2019 թ․ մարտի 11  `|s2cid=` պարամետրը գոյություն չունի (օգնություն); `|url-status=` պարամետրը գոյություն չունի (օգնություն)
4. ↑  Alvy Ray Smith (1995 թ․ օգոստոսի 15)։ «Alpha and the History of Digital Compositing»։ *alvyray.com*։ էջ 6։ Արխիվացված է օրիգինալից 2021 թ․ հոկտեմբերի 25-ին
5. ↑  MSDN. Alpha blending
6. ↑  Альфа-смешение
**Ալֆրեդ Արմենակի Մկրտչյան** (ապրիլի 5, 1935(1935-04-05), Լենինական, Հայկական ԽՍՀ, ԱԽՖՍՀ, ԽՍՀՄ - փետրվարի 5, 2016(2016-02-05)), անոթային վիրաբույժ։ Բժշկական գիտությունների դոկտոր (1980), պրոֆեսոր (1994), Հայաստանի Վիրաբուժության ԳԱ անդամ (1995)։

Կենսագրություն
--------------

Ալֆրեդ Մկրտչյանը ծնվել է 1935 թվականին Լենինականում։ 1958 թվականին ավարտել է Երևանի բժշկական ինստիտուտը։ 1962 թվականից աշխատել է Սրտաբանության գիտահետազոտական ինստիտուտում, 1967-1974 թվականներին եղել է անոթների վիրաբուժության և անոթաբանության, 1974 թվականից՝ Վիրաբուժության ինստիտուտի համանուն բաժանմունքի վարիչ, միաժամանակ՝ 1991-1992 թվականներին՝ ինստիտուտի տնօրեն, 1991-1994 թվականներին՝ Երևանի բժշկական ինստիտուտի վիրաբուժական հիվանդությունների № 1 ամբիոնի վարիչ, 1994 թվականից՝ Առողջապահության ազգային ինստիտուտի պրոֆեսոր։ 2004 թվականից եղել է ՀՀ երկրաբանների և անոթաբանների ընկերության նախագահ, 1991 թվականից՝ ՀՀ վիրաբույժների ընկերակցության փոխնախագահ, 1999 թվականից՝ «Հայկական վիրաբուժություն XXI» արհեստավարժների միության, 1997 թվականից՝ ՌԴ անոթաբանների և անոթային վիրաբույժների ընկերության նախագահության անդամ։

Աշխատանքները վերաբերում են քրոնիկական երակային անբավարարության սուր և քրոնիկական զարկերակային անանցանելիության վիրաբուժական բուժմանը որովայնային աորտայի և նրա ճյուղերի վերակառուցողական վիրահատություններին։

Պարգևներ
--------

* Մխիթար Հերացու մեդալ, 2005

Ծանոթագրություններ
------------------

1. ↑  «Կյանքից հեռացել է անվանի հայ վիրաբույժ Ալֆրեդ Մկրտչյանը»։ *armenpress.am*։ Վերցված է 2017 թ․ հունվարի 24
2. ↑  «Ալֆրեդ Մկրտչյան»։ *www.med-practic.com*։ Վերցված է 2017 թ․ հունվարի 24
3. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*
**Ավա Կոլկեր** (անգլ.՝ Ava Kolker, դեկտեմբերի 5, 2006(2006-12-05), Լոս Անջելես, Կալիֆոռնիա, ԱՄՆ), ամերիկացի երիտասարդ դերասան և մոդել, ով առավել հայտնի է Disney ալիքի «Ռայլիի պատմությունը» սերիալում Ավա Մորգենշտերնին (2014-2016 թթ.) և «Շատ սարսափելի ֆիլմ 5»-ում Լիլիի դերերով։ Ավան ունեցել է նաև գլխավոր դեր «Միսս Մեդոուզ» ֆիլմում, մարմնավորել է պատանի Էլիսին «Դավադիրը․ գլուխ 4» սարսափ ֆիլմում, որը ցուցադրվել է 2018 թվականին։

Կարիերա
-------

Իր առաջին դերը խաղացել է 4 տարեկանում հայտնի ամերիկյան «Ամերիկյան սարսափ պատմություն» սերիալում 2011 թվականին։

Կատարել է Ավա Մորգենշտերնի երկրորդական դերը Դիսնեյի «Ռայլիի պատմությունը» սերիալում, որը նկարահանվել է 2014-2017 թվականներին։

2015 թվականին «Ուղերձ Քինգից» ֆիլմում ստացել է երկրորդական դեր Թերեզա Պալմեր-ի և Լյուկ Էվանս-ի հետ միասին։

«Քույր-քաղաքներ»-ը ֆիլմում մարմնավորել է երիտասարդ Օստինին։ Ֆիլմի պրեմիերան կայացել է 2016 թվականի սեպտեմբերի 17-ին։

«Փերու խաղը» հեքիաթային ֆիլմում նույնպես ստացել է գլխավոր դեր։ Ռեժիսոր Շոն Նելսոն։

2016 թվականին «Վիլիսկա» սարսափ ֆիլմում ունեցել է գլխավոր դեր։ Ֆիլմի ռեժիսորն է Տոնի Վալենսուելան։

«Աստրալ։ Գլուխ 4» սարսափ ֆիլմում Ավան մարմնավորել է պատանի Էլիսին։ Ֆիլմի ռեժիսորն է Ադամ Ռոբիտելը։ Ֆիլմի պլանավորվում է ցուցադրել 2018 թվականին։

Ֆիլմագրություն
--------------

**Ֆիլմեր**

| Տարեթիվ | Անվանում | Դեր | Նշումներ |
| --- | --- | --- | --- |
| 2012 | Ոսկյա ձմեռ | Marybeth Geitzen | Երկրորդական դեր |
| 2013 | Շատ սարսափ ֆիլմ 5 | Լիլի | Գլխավոր դեր |
| 2013 | Քեյթ Մաքքոլի նոր փորձը | Augie | Գլխավոր դեր |
| 2014 | Միսս Մեդոուզ | Խեզեր | Գլխավոր դեր |
| 2014 | Lizard King | Hasty | Կարճամետրաժ |
| 2014 | I Can See You | Ամանդա | Կարճամետրաժ |
| 2016 | Villisca | Ինգրիդ | Գլխավոր դեր |
| 2016 | Ուղերձ Քինգից | Boot | Երկրորդական դեր |
| 2016 | Քույր-քաղաքներ | Երիտասարդ Օստին | Երկրորդական դեր |
| 2017 | The Fairy’s Game | Aeloo | Գլխավոր դեր |
| 2018 | Աստրալ։ Գլուխ 4 | Երիտասարդ Էլիս | - |

**Սերիալներ**

| Տարեթիվ | Անվանում | Դեր | Նշումներ |
| --- | --- | --- | --- |
| 2011 | Ամերիկյան սարսափ պատմություն | 3-ամյա աղջիկ | - |
| 2013 | Հայրիկներ | Փոքրիկ աղջիկ | 1 էպիզոդ |
| 2014 | Սեմ և Քեթ | Ռոմի | 1 էպիզոդ |
| 2015 | Սևավուն | Փոքրիկ աղջիկ | 1 էպիզոդ |
| 2016 | Rachel Dratch’s Late Night Snack | Փոքրիկ աղջիկ | 1 էպիզոդ |
| 2014-16 | Ռայլիի պատմություն | Ավա Մորգենշտերն | Երկրորդական դեր |
| 2017 | White Famous | Maddie | 1 էպիզոդ |

Ծանոթագրություններ
------------------

1. 1 2
2. 1 2 3 4 5 6 7 8 9  «Ava Kolker»։ IMDb։ Վերցված է 2017 թ․ հուլիսի 1

Արտաքին հղումներ
----------------

1. Archived 2015-12-16 at the Wayback Machine.
2. 
3. 

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · MusicBrainz · Rotten Tomatoes |

 |
«**Kod Adı K.O.Z.**», թուրքական ֆիլմ, որի պրեմիերան կայացել է 2015 թվականի փետրվարի 13-ին։ Սյուժեն պատմում է Թուրքիայում կաշառակերության սկանդալի մասին, նաև քաղաքական այլ իրադարձությունների մասին։ Համաձայն ֆիլմի հեղինակների տեսակետի, այդ իրադարձությունները համարվում էին դավադրություն՝ Թուրքիայի նախագահ Ռեջեփ Թայիփ Էրդողանի նկատմամբ, որը կազմակերպել էր ընդդիմության Ֆեթուլլահ Գյուլենի կողմնակիցների կողմից։

Քննադատների կարծիքով ֆիլմը ունի պրիմիտիվ և խճճված սցենար, վատ դերասանական խաղ։ Այս ֆիլմը հաճախ համեմատում են «Կամքի հաղթանակը» ֆիլմի հետ

Պրեմիերայից անմիջապես հետո, 2015 թվականի փետրվարին ֆիլմը ստացավ բացասական բազմաթիվ գնահատականներ Internet Movie Database կայքի օգտատերերի կողմից (1.0) և դասվեց 100 ամենավատ ֆիլմերի շարքին։ Ներկա պահին ֆիլմը զբաղեցնում է առաջին հորիզոնականը 100 ամենավատ ֆիլմերի շարքում։ Թուրքիայում ֆիլմի պրեմիերան ցուցադրվել է մեծ էկրանին, 850 կինոթատրոններում, սակայն հանդիսատեսի մոտ հետաքրքրություն չի առաջացրել։ Այդ ֆիլմի պատճառով թուրքական հայտնի մի շարք ֆիլմերի պրեմիերաների ժամկետը փոխվեց։

Ծանոթագրություններ
------------------

1. ↑
2. ↑  Internet Movie Database — 1990.
3. ↑  «Kod Adı: Koz’un 10 gerçeküstü sahnesi»։ *Hürriyet*։ փետրվարի 18, 2015
4. ↑  «Agitation, propaganda and distribution»։ *Today's Zaman*։ փետրվարի 16, 2015։ Արխիվացված է օրիգինալից 2016-03-05-ին
5. ↑  «Kod Adı: K.O.Z en kötü 100 film arasında birinci sırada»։ *Hürriyet*։ փետրվարի 25, 2015
6. ↑  «Kod Adı KOZ, 'En kötü yüz film' sıralamasında birinci oldu»։ *Today's Zaman*։ փետրվարի 25, 2015։ Արխիվացված է օրիգինալից 2016-03-03-ին

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database |

 |
**Ավազակների թանգարան,** նաև՝ **բանդիտների թանգարան** (իսպ.՝ Museo del Bandolero), պատմական թանգարան Իսպանիայի Անդալուզիա ինքնավար համայնքի Մալագա պրովինցիայի Ռոնդա քաղաքում։

Նկարագրություն
--------------

Իսպանիայում ավազակության սոցիալական ֆենոմենին նվիրված միակ թանգարանը տեղակայված է 19-րդ դարի փոքրիկ շենքի հինգ ցուցասրահներում։ Թանգարանի ցուցադրությունը, որում առկա է 1316 առարկա, պատմում է ռոմանտիկ լեգենդներով պարուրված անդալուզցի ավազակների մասին, որոնք լեռներում թալանում էին ճանապարհորդներին և այնտեղ էլ թաքնվում իշխանությունների հալածանքներից։ Ամեն տարի Ավազակների թանգարան, որը բացվել է 1995 թվականի մայիսին, այցելում է միջինը 51 հազար մարդ։

Թանգարանի ցուցադրությունը մանրամասնորեն պատմում է ավազակների (բանդոլերոյի) կյանքի և պետության կողմից նրանց բռնելու ջանքերի մասին՝ վավերական անձնական փաստաթղթերի, լուսանկարների, նկարների, տեղանքի քարտեզների, հագուստի, զենքի և առօրյա կյանքի վերարտադրված տեսարանների հիման վրա։ Թանգարանն ունի նաև ընդարձակ գրադարան, որը բաղկացած է 495 հատորից, ներառյալ հինավուրցները, որոնց հեղինակները ապրել են նշված ժամանակահատվածում։

Ծանոթագրություններ
------------------

1. 1 2 3 4  Bibliotecas y Centros de Documentación de Andalucía
2. ↑  Ruralsierrasol.es։ «Museo del Bandolero en Ronda»։ *ruralsierrasol.es* (իսպաներեն)։ Վերցված է 2021-05-18
3. ↑  «Andalusia: From Cártama to Ronda»։ *Any Excuse to Travel* (en-GB)։ 2018-07-05։ Վերցված է 2021-05-18

Արտաքին հղումներ
----------------

* Պաշտոնական կայք
* 20 minutos թերթ(իսպ.)